આમ છતાં સચ્ચાઈ એ પણ છે કે ૧૫૦ રનની શાનદાર ઇનિંગ્સ રમનારા રોહિત શર્મા અને અજિંક્ય રહાણે એક સમયે સેટ થઈ ગયા બાદ રનની ઝડપ વધારી શક્યા નહોતા. બાદમાં સર્જાયેલા દબાણને કારણે સુરેશ રૈના, ધોની અને બિન્ની પણ દક્ષિણ આફ્રિકાના ફાસ્ટ બોલર રબાડા અને સ્પિનર ઇમરાન તાહિરનો સામનો કરી શક્યા નહોતા. અત્યાર સુધી દક્ષિણ આફ્રિકા વિરુદ્ધ રોહિત શર્માએ શાનદાર રમતનું પ્રદર્શન કર્યું છે. હવે આને સંયોગ કહો કે ગમે તે, રોહિતે પહેલી ટી-૨૦ મેચમાં ૧૦૬ રન બનાવ્યા ત્યારે ભારત સાત વિકેટે હાર્યું. ત્યાર બાદ પહેલી વન ડેમાં રોહિતે ૧૫૦ રનની ઇનિંગ્સ રમી ત્યારે પણ ભારત હારી ગયું.